Diari Oficial de la Generalitat Valenciana


Sumari del DOGV 481, del 05-12-1986 (1986/807683)

DECRET 143/1986, de 24 de novembre, del Consell de la Generalitat Valenciana, pel qual es creada la Comissió de Seguiment del Pla Informàtic de la Generalitat Valenciana.
--------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/11/24/143/dof/vci/html**

### Dades del document

Número de DOGV
:   481

Data del DOGV
:   05-12-1986

Secció del DOGV
:   DISPOSICIONS GENERALS

Número del document
:   1986/807683


Data del document
:   24-11-1986

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 143/1986, de 24 de novembre, del Consell de la Generalitat Valenciana, pel qual és creada la Comissió de Seguiment del Pla informàtic de la Generalitat Valenciana.  
L'aprovació del Pla Informàtic de la Generalitat Valenciana per Acord del Consell de data 22 de setembre de 1986 suposa la culminació d'un procés iniciat amb la creació de la Comissió d'Informàtica pel Decret del Consell 127/1983, de 10 d'octubre, i el Pla d'Actuacions aprovat per aquesta amb tal finalitat el 14 de desembre de 1983.   
El preàmbul de l'esmentat Decret ja establia com a missió de la Comissió d'Informàtica creada «vetlar pels principis de racionalitat i eficàcia en la implantació de mesures informàtiques fins que siga aprovat el Pla Informàtic de la Generalitat Valenciana».   
El Pla Informàtic proposa l'estructura de la informàtica de la Generalitat, una de les premisses bàsiques del qual és la creació d'una Comissió de Seguiment del Pla Informàtic que tinga com a missió el seguiment i el control de la seua execució i la presa de decisions en matèries que afecten el Pla.   
Escau doncs la creació de la Comissió de Seguiment com un dels punts bàsics per al desplegament de les disposicions previstes en el Pla Informàtic i la desaparició de la Comissió d'Informàtica per haver finalitzat la funció.   
En atenció d'aquests motius, a proposta del Conseller d'Administració Pública i amb la deliberació prèvia del Consell de la Generalitat Valenciana en la sessió de 24 de novembre de 1986,   
DECRETE:  
Article primer  
Es creada una Comissió de Seguiment del Pla Informàtic de la Generalitat Valenciana que estarà presidida pel Conseller d'Administració Pública i de la qual formaran part el Director General d'Organització i Sistemes d'Informació el qual actuarà com a Vice-president i un representant de cada Conselleria i de la Presidència de la Generalitat, amb nivell almenys de Director General. Igualment en formen part un representant de les Corts Valencianes i de la Sindicatura de Comptes.   
A la Comissió podran assistir les persones que el President considere convenient en cada moment per al compliment dels seus objectius.   
La Secretaria Administrativa de la Comissió queda adscrita a la Presidència de la Generalitat Valenciana i serà exercida pel Gabinet de Coordinació Interdepartamental.   
Article segon  
Seran competències i funcions de la Comissió:   
a) El seguiment i el control de la realització del Pla Informàtic de la Generalitat, mitjançant informe trimestral.   
b) L'elaboració anual d'una previsió general de necessitats de material i serveis informàtics en la qual s'arreplegaran totes les previstes per la Presidència de la Generalitat, Conselleries i resta d'Institucions representades comunicades a la Comissió.   
c) L'anàlisi de necessitats de cursos de formació de personal de la Generalitat en matèria d'informàtica en coordinació amb l'Institut Valencià d'Administració Pública.   
d) L'aprovació de l'Avantprojecte del Pla General d'Actuació Anual elaborat per la Direcció General d'Organització i Sistemes d'Informació.   
e) L'assistència a la Direcció General d'Organització i Sistemes d'Informació en la definició i la implantació de procediments i normes a posar en pràctica en tot l'àmbit de l'Administració autonòmica.   
Article tercer  
D'acord amb les previsions i les directrius del Pla Informàtic de la Generalitat, la Conselleria d'Administració Pública a través de la Direcció General d'Organització i Sistemes d'Informació proposarà els mitjans adequats per a resoldre les necessitats objecte de l'apartat b) de l'article segon i elaborarà l'Avantprojecte de Pla General d'Actuació Anual.   
DISPOSICIO TRANSITORIA  
La Presidència de la Generalitat, les diverses Conselleries i la resta d'Institucions que formen la Comissió de Seguiment procediran al nomenament de llurs representants en la Comissió de Seguiment en el termini de quinze dies a partir de l'entrada en vigor d'aquest Decret.   
DISPOSICIO DEROGATORIA  
Queda derogat el Decret 127/1983, de 10 d'octubre, modificat per Decret 117/1985, de 23 d'agost, del Consell de la Generalitat Valenciana, pel qual es creà la Comissió d'Informàtica de la Generalitat Valenciana.   
DISPOSICIO FINAL  
Es autoritzada la Conselleria d'Administració Pública perquè dicte les disposicions necessàries per al desplegament i l'execució del que estableix aquest Decret, que entrarà en vigor el mateix dia de la publicació en el Diari Oficial de la Generalitat Valenciana.   
València, 24 de novembre de 1986.   
El President de la Generalitat,  
JOAN LERMA I BLASCO  
El Conseller de Administració Pública,  
VICENT SOLER I MARCO


Còpia Permalink ELI